《青玉案 沈家姬卯娘善度曲戏咏卯字》
明代·曹溶

花前举乐何须忌，薄晓曈曈初丽。启户逢君娇不语。

三秋兔魄，平分留影，垂柳东边去。

镂成新玉刚为字，十二时中排第四。中酒嫌人知也未，芳名检点，春光已半，会取相迎意。

作者简介：（1613—1685）明末清初浙江嘉兴人，字秋岳，一字洁躬，号倦圃，别号金陀老圃。明崇祯十年进士，官御史。清顺治元年，授原官，后屡起屡踬，至广东布政使，降山西阳和道，以裁缺去官。工诗。富藏书。有《刘豫事迹》、《静惕堂诗集》、《静惕堂词》、《倦圃莳植记》等。